
	Вид на занятието
	Хорариум



	1.
	Лекции
	IV 
	45 

	2.
	Лабораторни упражнения
	IV 
	30 

	3.
	Изпит
	IV 
	


АНОТАЦИЯ НА ДИСЦИПЛИНАТА

Дисциплината "Теория на системите" е фундаментална за специалността "Автоматика, информационна и управляваща техника". На основата на математическата подготовка и познанията по общотехническите дисциплини се формира понятиен апарат, създаващ основа за системен подход при изучаването на динамичните системи. В курса се разглеждат както класическият подход (диференциални и деференчни уравнения, фуриерово и лапласово преобразувания), така и т.н. съвременен подход (векторно-матрично представяне ) за анализ на процесите в системите - линейни и нелинейни. Всички теми се представят по начин, който дава възможност за пряко използуване на приложни програмни продукти при решаването на задачите за анализ на системите с помощта на MATLAB.

Входните връзки на дисциплината се осигуряват от материала, изучаван в дисциплините “Математика”, “Основи на електротехниката”, “Електромеханични устройства”, “Механика”. Изходните връзки са към дисциплините: “Теория на управлението I и II”, “Автоматизация на технологичните процеси”, “Моделиране на системите”.

СЪДЪРЖАНИЕ НА УЧЕБНАТА ПРОГРАМА

А. ЛЕКЦИИ

Модул I редовно (9 л +6 л.у.); задочно (4 л +2 л.у.).
Основни понятия: система, модел. Свойства на моделите: линейност, стационарност, динамичност, физическа реализуемост. Класификация. Основни инженерни задачи. Типови сигнали.

Непрекъснати системи. Математични модели. Диференциални уравнения. Съставяне на диференциални уравнения на системите. Линеаризация. Анализ. Преходна и тегловна функции. Анализ на нелинейни системи от нисък ред. Метод на фазовата равнина. Особени точки. Гранични цикли.

Модул II редовно (15 л +14 л.у.); задочно (10 л +7 л.у.).

Метод на променливите на състоянието. Приложение на матричното смятане за анализ на системите. Канонични форми. Формула на Коши. Теореми на Силвестър и Кели-Хамилтон. Свойства на системите: устойчивост (по Ляпунов), управляемост и наблюдаемост. Анализ на системите по метода на променливите на състоянието.

Модул III редовно (21 л +10 лу); задочно (9 л +9 лу).

Анализ на непрекъснати системи в комплексната област. Преобразувание на Лаплас. Предавателна функция на системите. Матрична предавателна функция на многомерни системи.

Анализ на непрекъснати системи в честотната област. Преобразувание на Фурие. Ред на Фурие. Преминаване на хармоничен сигнал през линейна система. Интеграл на Фурие.

Анализ на дискретни системи. Диференчни уравнения. Z- преобразувание. Дискретна предавателна функция. Представяне на дискретните системи в пространството на състоянието.

Б. СЕМИНАРНИ  УПРАЖНЕНИЯ /няма/.
В. ЛАБОРАТОРНИ УПРАЖНЕНИЯ

Към модул I редовно (6 л.у.); задочно (2 л.у.).

Въведение в MATLAB. Работа с матрици. Променливи и изрази. Работа с комплексни числа. Работа с масиви. Математични функции. Вектори и подматрици. Действие с елементите на матрици. Матрични функции. Елементарни математически функции.

Към модул II редовно (14 л.у.); задочно (7 л.у.).

Създаване и работа с програмни файлове в MATLAB. Графики в MATLAB. Канонични форми – представяне в MATLAB. Представяне на системите, функции за преобразуване на модели. Определяне на времеви характеристики; преходни и тегловни функции.

Към модул III редовно (10 л.у.); задочно (6 л.у.).

Преходна матрица; пресмятане. Управляемост и наблюдаемост на системите.Честотни характеристики. Линеаризация на нелинейни системи.

Г.  КУРСОВА РАБОТА  

По дисциплината има курсова работа, която се задава индивидуално на всеки студент. Тя е свързана с създаване на модел на реална система и анализът на този модел.

Д. ФОРМА НА КОНТРОЛ 

Формата на контрол е писмен изпит. Изпитът се състои в решаване на задачи, всяка от които носи определен брой точки. Този брой определя оценката на студента. По преценка на преподавателя се провежда събеседване за окончателно оформяне на оценката.

